section_heading: Mjesta snimanja
paragraph_text: Julian Fellowes je izmišljeno imanje Downton Abbey smjestio u povijesnu grofoviju Yorkshire. Gradovi Easingwold, Kirkby Malzeard, Kirkbymoorside, Malton, Middlesbrough, Ripon, Richmond, Thirsk i York, koje u pojedinim epizodama spominju protagonisti serije, danas su dio grofovije Sjeverni Yorkshire, dok Leeds pripada Zapadnom Yorkshireu. Nagađajući o postojanju Downton Abbeya, jorkširski su ga mediji smještali u povijesni prostor između gradova Easingwold, Ripon i Thirsk.<ref>The Press (York) – Judith H. Dobrzynski: »So where is Downton Abbey?«, pristupljeno 13. kolovoza 2013.